Hokkietoer na Mosselbaai!
In die Aprilvakansie het 15 hokkieseuns getoer na Mosselbaai vir die Arthur Johnson-sportweek. Die dae het bestaan uit afrigtingsessies en wedstryde. Die toer het baie hoogtepunte opgelewer soos die 5-0 wen in die uitspeelwedstryd. Uit die groep is 3 van ons spelers gevra om na Italië te toer later in die jaar as deel van ‘n Arthur Johnson-toerspan. Cameron Shaw en Zeanne Sauer kan ongelukkig nie, maar Nathan Maritz gaan saam!
Ons skool het 8 hokkiespanne - vyf dogterspanne en drie seunspanne wat speel in ouderdomsgroep o/14, o/16 en o/18.
Montagu wen 5 uit die 7 hokkiewedstryde met 2 gelykop!
DOGTERS HOKKIE TOERGROEP 2016
Die o/18 dogtershokkiespan van die Hoërskool Montagu het vanaf 18 - 22 Maart 'n hokkiekursus by die Hoërskool DF Malan in Bellville bygewoon. Tydens die prysuitdeling is Montagu se span aangewys as die span wat die beste kon saamwerk uit al 44 skole. Die span is vergesel deur hul afrigter, Mev Salome Burger.
Tydens die eerste ligawedstryd wat op Saterdag 9 April op Robertson plaasgevind het, het die span kans gekry om nuwe vaardighede toe te pas en het hulle dan ook hul eerste oorwinning van die nuwe seisoen (1 - 0) teen die span van Hoërskool Robertson behaal.